Botir Xoʻjayev. Botir Asadillayevich Xoʻjayev (, ; 1956-yil 11-iyulda Toshkentda tugʻilgan) – oʻzbek davlat arbobi. 2006—2009 va 2017—2020-yillarda Oʻzbekiston Respublikasi iqtisodiyot vaziri, 2016—2017-yillarda Oʻzbekiston Respublikasi moliya vaziri, 2005—2006-yillarda Oʻzbekiston Respublikasi prezidentining davlat maslahatchisi, 2002—2004-yillarda Oʻzbekiston Respublikasi davlat soliq qoʻmitasi raisi boʻlgan. Biografiyasi. 1979-yilda Toshkent temir yoʻl muhandislari institutini tugatgan. 1979—1979 – „Glavtashkentstroy“ 11-trestining 75-qurilish boshqarmasi masteri; 1979—1981 – Harbiy xizmat; 1981—1992 – „Glavtashkentstroy“ 1-trestining 17-qurilish boshqarmasi masteri, muhandisi, Toshkent shahar ijroiya qoʻmitasi kapital qurilish bosh boshqarmasi boshligʻi oʻrinbosari, boshqarma boshligʻi; 1992—1994 – Toshkent shahri Chilonzor tumani hokimining birinchi oʻrinbosari; 1994—1996 – Toshkent shahar hokimining oʻrinbosari; 1996—1997 – Oʻzbekiston Davlat mulkini boshqarish davlat qoʻmitasi raisining oʻrinbosari; 1997—1998 – Oʻzbekiston Respublikasi Vazirlar Mahkamasining makroiqtisodiy rivojlantirish departamenti boʻlim mudiri; 1998—2000 – Oʻzbekiston Respublikasi Davlat soliq qoʻmitasi raisining birinchi oʻrinbosari; 2000—2002 – Oʻzbekiston Respublikasi Davlat soliq qoʻmitasi raisi; 2002—2004 – Oʻzbekiston Respublikasi Vazirlar Mahkamasining makroiqtisodiy rivojlantirish departamenti mudiri; 2004—2005 – Oʻzbekiston Respublikasi Vazirlar Mahkamasining iqtisodiyotdagi tarkibiy oʻzgarishlar departamenti mudiri; 2005—2006 – Oʻzbekiston Respublikasi prezidentining davlat maslahatchisi; 2006—2009 – Oʻzbekiston Respublikasi iqtisodiyot vaziri; 2009—2011 – Oʻzbekiston Respublikasi Bosh vazirining oʻrinbosari – Davlat arxitektura va qurilish qoʻmitasi raisi; 2011—2016 – Oʻzbekiston Respublikasi iqtisodiyot vazirining birinchi oʻrinbosari; 2016—2017 – Oʻzbekiston Respublikasi moliya vaziri. 2017—2020 – Oʻzbekiston Respublikasi iqtisodiyot vaziri. 2020—2020 – Oʻzbekiston Respublikasi Bosh vazirining maslahatchisi. 6-aprelda nafaqaga ketgan. 2020-yildan – „RosGeo“ qoʻshma korxonasi direktori. Oilasi. Otasi – Asadilla Xoʻjayev, OʻzSSR davlat arbobi. Toshkent shahar ijroiya qoʻmitasi raisi boʻlgan. Akasi – Xoʻjayev Bahodir Asadillayevich, 1992-yildan 2015-yilgacha Jahon iqtisodiyoti va diplomatiya universitetining prorektori boʻlgan. Onasi – Xoʻjayeva Kimyoxon Azizxonovna, uy bekasi. 2004-yilda vafot etdi. Opasi – Xoʻjayeva Qunduz Asadullayevna, Andijon tibbiyot institutini tamomlagan, Toshkent tibbiyot institutida LOR kafedrasi mudiri, tibbiyot fanlari doktori, professor lavozimida ishlagan. 2010-yilda vafot etgan. Opasi – Xoʻjayeva Dilbar Asadullayevna, 1949-yil Qoʻqon shahrida tugʻilgan. Toshkent xalq xoʻjaligi institutini tamomlagan, „Sanoat iqtisodiyoti“ kafedrasida ishlagan, iqtisod fanlari nomzodi, dotsent. 2013-yilda vafot etgan. Opasi – Xoʻjaeva Mapirat Asadillayevna, 1951-yilda Toshkent shahrida tugʻilgan. Toshkent davlat universitetini tamomlagan. Oliy va oʻrta maxsus taʼlim vazirligida fizika-matematika fanlari nomzodi, dotsent lavozimida ishlagan. 2016-yilda vafot etgan. Mukofotlari. 2016-yilda Fidokorona xizmatlari uchun ordeni bilan taqdirlangan.